jkorsvik/nowiki_second_scrape_merged huggingface dataset:
Sverresborg Idrettsforening

Sverresborg Idrettsforening (stiftet 30. oktober 1931) er et idrettslag fra Byåsen i Trondheim, som driver med basketball, fotball og håndball. Klubbens navn kommer av borgen Sverresborg.


== Basketball ==
Klubbens basketballag heter Sverresborg Hoops og er Trondheims største basketballklubb. Klubben spiller i regional 1. divisjon for kvinner og menn.


== Fotball ==
A-laget i fotball spiller i 2014 i 3. divisjon, avdeling 9. Sist klubben var i 3. divisjon var i 1994, men rykket ned både i 1994, 1996 og sist i 2005 ned igjen til 4. divisjon før de rykket opp før 2013-sesongen.


=== Tabellen 2014 ===


== Håndball ==
Kvinnelaget i håndball har tre NM-titler, ett seriemesterskap og to sluttspillmesterskap i perioden 1981–86.Herrelaget spiller i 2.divisjon.
Sverresborg Idrettsforening (SIF) ble stiftet 30. september 1931 og er et idrettslag som normalt rekrutterer fra Sverresborg-området i Trondheim, det vil si fra barneskolene Nyborg, Åsveien, Ila og fra Sverresborg ungdomsskole. All aktivitet er foreldredrevet. Etter å ha vært en avdeling i SIF gjennom veldig mange år, og hatt en egen solid organisasjon og eget styre, ble Sverresborg Håndball etablert som eget idrettslag 2008. 
Sverresborg Herrer er ett lag som er nyopprykket til 2.divisjon. De gjør det overraskende bra og mye av grunnen til det er ankomsten av tidligere landslagsspiller Vegard Samdahl, som før denne sesongen ble hovedtrener. Øyvind Trygge Moltubakk er ass.trener for 2.divisjonslaget samt hovedtrener for 3.divisjonslaget og rekrutt. 
Damelaget til Sverresborg spiller også i 2.divisjon, men de gjør det ikke like vellykket som herrelaget.

OvergangerSesongen 18/19 store signering er Kolstadspiller Nicolai Daling som ble hentet på ett utlån ut siste del av sesongen. Daling har også vært på ett stort antall landslagssamlinger og anses for å være ett av Norges beste på posisjonen høyre bakspiller.
Stig Malum ble hentet fra Ranheim Idrettslag i 2018 og begynte med en gang å produsere målpoeng. Han spiller i 3.divisjon, 4.divisjon, NM og Lerøykvalik.
Eskil Dahl Reitan ble hentet fra Klæbu IL høsten 2017. Han var speidet på lenge og etter lange forhandlinger ble Sverresborg og Klæbu enig om overgang for stortalentet.


== Kjente utøvere ==
Oda Fugelsnes, fotball
Hanne Hogness, håndball
Marte Eliasson, håndball
Ole Selnæs, fotball
Ingrid Steen, håndball
Petter Eliassen, fotball


== Referanser ==


== Eksterne lenker ==
Offisielt nettsted 
Sverresborg Fotball
Sverresborg Hoops (Basketball)
Sverresborg Håndball – Damer
Sverresborg Håndball – Herrer
Wisting (TV-serie)

Wisting er en norsk kriminalserie som gikk på TV3 fra 2019 til 2021. Serien er basert på krimbøkene til Jørn Lier Horst om politietterforsker William Wisting fra Larvik. Den er produsert av Cinenord Drama (Norge) og Good Company Films (Danmark) for Viaplay og ble Viaplay Originals største suksess noensinne da den ble lansert i de nordiske landene våren 2019. Serien ble også svært godt mottatt internasjonalt, med blant annet nominasjon til The Edgar Award. Andre sesong av serien ble nominert til Gullruten 2022 i fagpriskategorien beste lyddesign (ved Erling Rein).


== Sesong 1 ==
Sesong 1 er basert på de prisbelønte bøkene Jakthundene (2012) og Hulemannen (2013) av Jørn Lier Horst. Under en drapsetterforskning gjøres det et internasjonalt søk på et fingeravtrykk funnet på åstedet. Søket gir treff i FBIs oversikt «Top ten most wanted persons». FBI-databasen kobler fingeravtrykkene til en person ved navn Robert Godwin, som er ettersøkt for en serie drap i Amerika. Nå tyder alt på at han har holdt seg skjult i Norge. Det leder til en gedigen menneskejakt der FBI sender to agenter for å bistå. For å finne morderen må Wisting holde saken hemmelig for pressen – og for journalistdatteren Line.


== Sesong 2 ==
Sesong 2, basert på boka Illvilje, ble vist i desember 2021.


== Rolleliste ==
Sven Nordin – etterforskningsleder William Wisting
Thea Green Lundberg – datteren Line Wisting
Mads Ousdal – politietterforsker Nils Hammer
Carrie-Anne Moss – FBI Special Agent Maggie Griffin
Richie Campbell – FBI Special Agent John Bantham
Ulrikke Hansen Døvigen – politiadvokat Christine Thiis
Lars Berge – politietterforsker Benjamin Fjeld
Irina Eidsvold Tøien – politistasjonssjef Andrea Vetti
Lasse Vermeli – VG-fotograf Erik
Odin Waage – Tom Kerr (sesong 2)


== Referanser ==
LARC-5

LARC-5 (Lighter Amphibious Resupply Cargo 5-ton) er et amerikansk, amfibisk, militært transportkjøretøy.
I alt ble omkring 950 LARC-5 produsert mellom 1962 og 1968 for den amerikanske hæren og for eksport til blant andre Argentina, Australia og daværende Vest-Tyskland.
LARC-5 har et åpent dekk for last med en kapasitet på 4 356 kg eller 20 fullt utstyrte soldater. En førerkabin med åpen bakvegg og tre seter er plassert helt foran. Skroget er konstruert av sveiset aluminium. I vannet gir en propell fremdrift på opptil 16 km/t. Noen LARC-5 ble også utstyrt med en løftekran bak kabinen med en kapasitet på 2 495 kg.
King Haakon Bay

King Haakon Bay er en vik på sørkysten av øya Sør-Georgia. Vika er omtrent 9,6 km lang og 2,4 km bred. Vika fikk sitt navn i 1912 av norske hvalfangere som oppkalte den etter Kong Haakon VII.Queen Maud Bay ligger like i nærheten.
Ernest Shackleton kom til Cave Cove i King Haakon Bay i mai 1916 på jakt etter hjelp for sine skipsforliste mannskaper på Elefantøya.


== Referanser ==
Queen Maud Bay

Queen Maud Bay er en bukt på sørkysten Sør-Georgia. Bukta er 4 km bred og ligger på nordsiden av Nunez Peninsula. 
Bukta er oppkalt etter Dronning Maud av norske hvalfangere en gang før 1922. King Haakon Bay ligger like i nærheten.


== Referanser ==
Vitality Innovation

Vitality Innovation AS er et norsk selskap, hjemmehørende i Larvik. Det er et utviklingsselskap som fokuserer på produkter som forbedrer helsen og ytelsen hos dyr. Vitality Innovaton AS har startet med å markedsføre sine patenterte kostholdsprodukter til hunder, hester, katter og kalv gradvis i hele verden. Prouktene skal fremme helsen og basere seg på ingredienser som er naturlige for dyrene.
Det ble startet i 2004 av Dr. Scient. Frode Brakstad og Cand. oecon. Morten H. Raaholt. Stifterne har kompetanse og erfaring innenfor organiske syrer og salter av disse. De har deltatt i utviklingen av produkter for forskjellig bruk blant annet for dyr og fisk innenfor Norsk Hydro ASA.


== Eksterne lenker ==
Offisielt nettsted
Fritering

Fritering eller frityrsteking/-koking er en metode for tilbereding av varm mat. Ved denne metoden skal maten stekes i varmt fett. Det kan brukes fett med animalsk kilde og i form av planteoljer. Frityrfettet skal ha en temperatur som ligger mellom 160 og 180 grader.Frityrsteking egner seg godt til de aller fleste matråvarer, men enkelte må blansjeres før de blir frityrstekt. Frityrkoking er en form for frityrsteking der råvaren er fullstendig dekket av olje, som f.eks under koking/steking av smultringer.
Det er viktig at temperaturen ikke er for lav når en matvare skal frityrstekes; da vil tilberedningen ta lang tid, og produktet vil ta til seg mye fett. Dersom temperaturen er for høy, vil maten lett bli brent utenpå mens den fremdeles er rå inni.
Skulle det utvikle seg brann ved fritering må den slokkes ved å kvele ilden, for eksempel ved å legge et lokk, en stekeplate eller lignende over gryta.  Man skal aldri forsøke å slokke ved å helle vann over, da dette vil føre til eksplosjon.


== Referanser ==
Aman (IDF)

Aman er et hebraisk akronym for Israels militære etterretningstjeneste Agaf HaModiin (hebraisk: אגף המודיעין), som er en del av Israels forsvar (IDF). Aman ble dannet i 1950, da etterretningsavdelingen ble uavhengig av IDFs generalstab. Aman er heller ikke en del av bakkestyrkene, marinen eller flyvåpenet. Organisasjonen hadde i 1996 totalt 7 000 ansatte, og ledes idag av generalmajor Hertzi HaLevi.


== Referanser ==
Teater Glimt

Teater Glimt er en friteatergruppe som ble opprettet i 2006. Gruppen ble først kjent for sin turistrettede forestilling Ibsensafari, en vandreforestilling om Henrik Ibsens oppvekst i Skien. Siden har de gjort seg bemerket med bl.a. forestillingene "Rotte på loftet" og "Fra en annen tid: en saga om blodslinjer".


== Forestillinger ==
Ibsensafari, spilt hvert år siden 2004
Rotte på loftet, uroppsetning mai 2005 på Teater Ibsens hovedscene
Fra en annen tid: en saga om blodslinjer
Til bords med Henrik, en humoristisk forestilling Henrik Ibsens liv som tema
Peer Gynt (engelsk kortversjon)


== Eksterne lenker ==
Rotte på loftet, premierekritikk fra 2005
Rotte på loftet: aviskritikk (2005)
Rotte på loftet, aviskritikk, dagen for psykisk helse, 2007
Fra en annen tid: forhåndsomtale
Rotte på loftet

Rotte på loftet er et teaterstykke, skrevet av Joakim Fink Graasvold. Stykket ble skrevet på bestilling fra kulturorganisasjonen StøpeSkien, og er siden satt opp en rekke ganger av Teater Glimt.
Stykket ble første gang satt opp i 2005 på Teater Ibsens hovedscene, da med regi av Sylvia Salvesen, og med Henrik Berg Larsen og Cecilie Graasvold i rollene. Siden satt opp på Ibsens Venstøp i Skien, Telemark Fylkesmuseum Brekkeparken, på diverse kaféscener og på Teatermuseet og Ibsenmuseet i Oslo.


== Handlingsreferat ==
Stykket beskriver et møte mellom 12 år gamle Henrik Ibsen og hans smårare grandtante Faster Ploug. De to møtes på Mørkeloftet hos familien Ibsen. I løpet av dette møtet finner de to ut at de har mer til felles enn de ante, at de begge to er "outsidere" og blir sett på som annerledes. De finner et fellesskap og en forståelse i dette – de er begge "rotter på loftet".
Å ha "rotte på loftet" er et gammelt dansk uttrykk som betyr å ha gått fra forstanden.


== Eksterne lenker ==
Rotte på loftet, beskrivelse av Skien kommune
Premierekritikk (2005)
Aviskritikk (2005)
Aviskritikk, dagen for psykisk helse (2007)
Salting

Salting er en gammel metode for konservering av mat hvor salt tilsettes. Det finnes tradisjonelt to metoder å salte maten, tørrsalting og lakesalting. Salt virker konserverende ved at det senker vannaktiviteten i maten. Økningen av salt i vannet i maten vil øke det osmotiske trykket, dette hemmer veksten av mikroorganismer, samt hemmer aktiviteten til enkelte enzymer. I tillegg til sin konserverende effekt vil salt også påvirke fargen i kjøtt, forandre vannbindingsevnen til matvaren og påvirke smaken.  
Salting blir brukt til å konservere blant annet kjøttprodukter som spekepølse, og fiskeprodukter som klippfisk.  


== Tørrsalting ==
Tørrsalting går ut på å dekke overflaten av matvaren med salt og legge den lagvis i en beholder med rikelig med salt imellom. 


== Lakesalting ==
Ved lakesalting blir matvaren enten lagt i en blanding av salt og vann til saltinnholdet i maten blir korrekt eller saltlake blir injisert inn i matvaren. En slik blanding av salt og vann kalles en saltlake. 
Det finnes ulike typer salt en kan bruke til salting av matvarer, havsalt, steinsalt, vakuumsalt og lakesalt som har ulikt innhold av mineraler.
Salting er en svært effektiv konserveringsmetode, og mennesker har godt av å spise salt i små mengder. Likevel har myndighetene kommet med et ønske en generell reduksjon i bruken av salt i næringsmiddelbransjen for å forbedre folkehelsen.


== Se også ==
Speking


== Litteratur ==
Hemmer m.fl. 2001. Næringsmiddellære. Råstoff-, produksjon- og ferdigvarekunnskap. Yrkeslitteratur as. ISBN 9788258404450


== Eksterne lenker ==
http://forskning.no/mat/2010/06/vil-redusere-salt-i-matvarer
Fra en annen tid: en saga om blodslinjer

Fra en annen tid: en saga om blodslinjer er et teaterstykke som er skrevet av dramatikeren Joakim Fink Graasvold for Teater Glimt. Forestillingen ble spilt i 2006.
Ibsensafari

Ibsensafari er et vandreteaterstykke som ble spilt hver sommer i Skien i perioden 2004–2009. I forestilling får publikum lov til å bli med på en reise rundt i Skien, mellom Henrik Ibsens ulike barndomshjem, og de får se både utdrag fra Ibsens dramatikk og scener fra hans liv.


== Historie ==
Forestillingen blir arrangert av turistbyrået Visit Grenland, og er iscenesatt av Teater Glimt. Forestillingen ble opprinnelig satt sammen av StøpeSkien, som også var produsent de to første årene. Etter dette ble forestillingen overlevert Visit Grenland i 2006, og i 2007 gikk eierskapet endelig over til Teater Glimt, selv om samarbeidet med Visit Grenland fortsatte.
Aleksander Sylvan Knutsen

Aleksander Sylvan (Knutsen) (født 18. september 1985) er en norsk skuespiller.  


== Utdannelse ==
Han er utdannet ved New York Film Academy i Los Angeles og har erfaring fra barne- og ungdomsteater. Han har også deltatt på dubbingkurs med Annevig Schelde Ebbe ved Audio Resort i København.


== Roller (utvalg) ==
2022: Oculi – «Martin»; regi: Joachim Askjer
2020: Alle må dø – «Lars»; regi: Geir Greni
2019: Henrik Uber Alles – «hipster»
2016: Hotel Cæsar – «Adrian» (3 episoder); produsert av Metronome Spartacus
2015: reklamefilmer for Clas Ohlson, Chimney Group, regi: John Billing, CO-ansatt
2015: En helt vanlig dag (2 episoder); produsert av Seefood TV
2013: Kasim Bæder – «rasist»; (episode 5) sendt på VGTV
2012: Nattskiftet – «politimann» (episode 1 og 9)
2012: NAV – «flyttemann» (episode 10)
2011: Spesialenheten – «lærer» (episode 1)100+ forestillinger av undervisningsteateret I grøfta, ved Kast MaskenRotte på loftet og Tilbords med Henrik på Teater Glimt


== Eksterne lenker ==
Offisielt nettsted 
(en) Aleksander Sylvan Knutsen – kategori av bilder, video eller lyd på Commons 
(en) Aleksander Sylvan Knutsen på Internet Movie Database
Amstel Gold Race 2008

Amstel Gold Race 2008 foregikk 20. april 2008. Det var den 43. utgaven av Amstel Gold Race og det femte ProTour-rittet i 2008-sesongen. Damiano Cunego vant spurten foran Fränk Schleck.


== Resultater ==


== Eksterne lenker ==
Offisielt nettsted 
(en) Amstel Gold Race 2008 – kategori av bilder, video eller lyd på Commons 
(en) Amstel Gold Race 2008 på www.the-sports.org
Kristine Cathrine Ploug

Kristine Cathrine Ploug (født Altenburg; 1760, død 1837) var en søster av Henrik Ibsens morfar Johan Andreas Altenburg. Hun er husket som inspirasjonskilde til skikkelser i Ibsens diktning, som Rottejomfruen i Lille Eyolf.


== Liv ==
Kristine Cathrine Altenburg ble døpt 17. september 1760 i Holla. Foreldrene var sagbruksforvalter Diderik Altenburg (1719–1766) og Marichen Johansdatter Barth (1737–1769). Foreldrene ble gift 20. mars 1760 på Ulefoss, men begge døde tidlig. Moren ble gift i 1767 i andre ekteskap med (Fredrich) Engebreth Christopher Blom Bertelsen Bomhoff.
16. april 1790 ble Kristine Cathrine Altenburg gift med Claus Plum Ploug. De fikk tre barn, før han døde i 1799, 38 år gammel. Etter dette flyttet hun inn hos sin bror Johan Andreas Altenburg i Skien, og barna Diderich (f. 1790) og Ane Marichen (f. 1791) ble plassert hos slektninger. Etterhvert overtok niesen Marichen Altenburg og hennes mann Knud Ibsen Altenburg-familiens eiendommer, og faster Ploug fulgte med på lasset. Mot slutten av livet bodde hun med Ibsen-familien på Venstøp, og døde der i 1837, 77 år gammel.
Kristine Cathrine Ploug ble i Altenburg-familien og Ibsen-familien kalt faster Ploug (faster, «fars søster», betyr tante), ettersom hun var Marichen Altenburgs tante.


== Faster Ploug i Ibsens diktning ==
Ifølge Oskar Mosfjelds kilder var faster Ploug en original. Hun skal ha sovet med hatt i sengen og stadig sagt at kjæresten, en kaptein fra byen, stod utenfor  og ventet på henne. Barna skulle etter sigende være redd henne fordi hun sa og gjorde så mye rart. Hun skal visstnok ha båret kallenavnet «Rottejomfruen». 
I ettertid har det blitt slått fast at faster Ploug sannsynligvis var aldersdement. Uansett har hun vært en person i Henriks nærhet som har gjort et sterkt inntrykk med sin annerledeshet og slik gitt næring til barnets fantasi. Mosfjeld og andre peker på likheten mellom faster Ploug og Rottejomfruen i Lille Eyolf. Henrik Ibsen har også selv innrømmet at denne figuren er inspirert av hans gamle faster Ploug.
Også i flere andre Ibsenstykker er det mulig å se forbindelser til Ibsens grandtante. Faster Ploug skal for eksempel ha gått og ventet på sin gamlekjæreste, en sjøkaptein som reiste fra henne for lenge siden og som lovet å komme tilbake, ikke ulikt Elida Wangel i Fruen fra havet. Disse to planla å lage et "sjømannshjem" sammen, som også Snekker Engstrand i Gengangere planlegger. 


== Faster Ploug i dramatikk ==
Faster Ploug har blitt portrettert i teaterstykket Rotte på loftet av Joakim Fink Graasvold. Dette handler om et møte mellom 12 år gamle Henrik Ibsen og Faster Ploug på Mørkeloftet på Venstøp. Stykket hadde premiere i mai 2005, og her ble faster Ploug spilt av Cecilie Graasvold.
I fjernsynsserien En udødelig mann ble faster Ploug spilt av Wenche Foss.


== Kilder ==
Telemark museum om Faster Plougs værelse


== Litteratur ==
Jørgen Haave (2011): “Faster Ploug”: The Rat Wife, or Merely an Old Aunt?, Ibsen Studies, 11:2, 176-191
Sekstiåtterne

Sekstiåtterne er en betegnelse på den radikale generasjon av studenter i 1968 og de påfølgende årene.
Det skjedde mye på den verdenspolitiske scenen i 1968. Martin Luther King og Robert F. Kennedy ble drept, det var «Prahavår» i Tsjekkoslovakia, opptøyer i Paris og verden så en bølge av studentdemonstrasjoner som blant annet endte i Tlatelolcomassakeren i Mexico.
Norge opplevde ikke den samme studenturoen i 1968 som mange andre land, og det var ikke før i 1970, med Rød Fronts overtagelse av Det Norske Studentersamfund, at man så en klar radikalisering av norsk studentliv. Denne radikalisering var likevel et brudd med de helthetlige strømninger man ellers så i studentbevegelsene i Europa, der Rød Front og andre i Ml-bevegelsen representerte en stalinistisk autoritær politikk.


== Referanser ==


== Litteratur ==
NordiskNielsen, Nils-Fredrik (1984): Ekte sekstiåttere spiser ikke seipanetter : portretter fra 68-generasjonens indre og ytre liv Gyldendal, ISBN 82-05-15088-5
Førland, Tor Egil og Korsvik, Trine Rogg (2008): Ekte sekstiåttere, ISBN 9788205381629
Førland, Tor Egil; Korsvik, Trine Rogg, red. (2006): 1968 : opprør og motkultur på norsk. Oslo: Pax, ISBN 978-82-530-2928-3
Lundberg, Svante (1993): Sextioåttor : studie av en politisk generation. Stockholm: Brutus Östlings Bokförlag, ISBN 91-7139-175-4TyskBusche, Jürgen (2003): Die 68er : Biographie einer Generation. Berlin: Berlin Verlag, ISBN 3-8270-0507-8
Gilcher-Holtey, Ingrid (2001): Die 68er Bewegung : Deutschland – Westeuropa – USA. München: Beck, ISBN 3-406-47983-9


== Eksterne lenker ==
«Radikalt vakuum. Sekstiåtterne har styrt norsk tankeliv i førti år», Morgenbladet 27. september 2013
«1968: Fremtiden kan vente», Universitas  30. mai 2007
Sosiale bevegelser, artikkel hos Norgeshistorie.no
Citroën Méhari Armée

Citroën Méhari Armée er et fransk lett militært kjøretøy og en variant av den sivile Citroën Méhari.
Omkring 10 000 Méhari Armée ble levert til den franske hæren, såvel som til flyvåpenet, marinen og gendarmeriet. Kjøretøyet blir benyttet til lett transport og som moblie kommandoposter utstyrt med radio.
León (øl)

León er et meksikansk ølmerke av typen Münchener som produseres av Grupo Modelo. Dette ølmerket har blitt produsert siden 1900, først sydøst i Mexico og deretter spredde deg seg til rundt i hele landet. Ølet blir både tappet på boks og flasker av varierende størrelser.
Rottejomfruen

Rottejomfruen kan ha flere betydninger:

Rolle i Henrik Ibsens stykke Lille Eyolf.
Angivelig kallenavn på Henrik Ibsens grandtante Kristine Cathrine Ploug, også kjent som Faster Ploug.
Statue på Bakkestranda i Skien. Reist i forbindelse med Ibsenåret og Prosjekt Rottejomfruen, iverksatt av StøpeSkien.


== Se også ==
Rotte på loftet
Poitou

Poitou var en av Frankrikes 33 historiske provinser. Hovedstaden var Poitiers. Regionen Poitou ble kalt Thifalia eller Theiphalia på 500-tallet. Poitou ligger i vestlige Frankrike, men utgjorde i løpet av middelalderen en del av Aquitaine og hadde Poitiers som hovedstad hvor hertugene av Poitiers hadde bolig. Fra Poitou kom Huset Lusignan.
Det er et sumpland kalt for Poitevin-sumpen (fransk Marais Poitevin) ved bukten Poitou på vestkysten av Frankrike, rett nord for La Rochelle.
Mange av akadianerne som bosatte seg i hva som i dag er Nova Scotia i den nye verden i 1604 og senere i New Brunswick kom fra regionen Poitou. Etter at akadianerne ble deportert av engelskmennene i begynnelsen av 1755 var det en rekke av disse som tilflukt i Poitou. En stor andel av disse flyktningene migrerte også til Louisiana i 1785 og i de senere årene ble kjent som cajanere.


== Poitou-esler ==
Det finnes også en lodden rase av esler som ble frambrakt i region kjent som Poitou. Disse er velkjente for deres vennlige vesen og store bruksområde. 


== Se også ==
Grever av Poitiers for en liste av Comtes de Poitou.
Poitou-Charentes for dagens région inkludert Poitiers.
Poitevinsk, de regionale franske språk talt i Poitou  (Saintongeais er for Saintonge).


== Eksterne lenker ==
Le Poitou, ancienne province de France – Poitou, Frankrikes antikke provins
PIRLS

PIRLS (Progress in International Reading Literacy Study) er en internasjonal leseundersøkelse av leseferdigheter blant norske 10-åringer. 
IEA (The International Association for the Evaluation of Educational Achievement) var ansvarlig for den første internasjonale leseundersøkelsen hvor Norge deltok, i 1991. Den gang var 32 land med, og testen ble utført på 9-åringer og 14-åringer. IEA utarbeidet en ny leseundersøkelse, PIRLS som skulle gi en omfattende innsikt i leseferdigheter til elever på 4. trinn (10-åringer). I 2001 ble testen gjennomført i 32 land. IEA planlegger 5 år mellom hver undersøkelse og i 2006 ble den gjennomført på nytt, nå med 42 land som deltakere. Norge deltok også nå, med elever på 4. trinn (10-åringer) og et mindre utvalg elever på 5. trinn (11-åringer).
Norge har kommer noe svakt ut på de to siste testene, og dette har medført et økt fokus på arbeid med leseferdigheter i den norske skolen. 


== Deltakende nasjoner ==


== Eksterne lenker ==
IEAs offisielle sider om PIRLS (engelsk)
Utdanningsdirektoratet om PIRLS
Universitetet i Stavanger med omtale om PIRLS, og lenker til de ulike rapportene Arkivert 13. oktober 2007 hos Wayback Machine.
Rik Van Looy

Henrik ("Rik") Van Looy (født 20. desember 1933) er en belgisk tidligere profesjonell syklist. Han gikk under kallenavnene Kongen av klassikerne eller Keiseren av Herentals. Han ble verdensmester to ganger, og var den første til å vinne alle fem klassiker-monumentene. Han er blant rytterne i verden med flest etappeseire i Grand Tours, med hele 37 etappeseire. I løpet av hans karriere vant han over 400 sykkelritt derav både i landeveissykling og banesykling.


== Meritter ==


== Eksterne lenker ==
(de) Rik Van Looy – Munzinger Sportsarchiv 
(en) Rik Van Looy – Olympics.com 
(en) Rik Van Looy – Olympedia 
(en) Rik Van Looy – Sports-Reference (OL-resultater – arkivert) 
(en) Rik Van Looy – ProCyclingStats 
(en) Rik Van Looy – Cycling Archives 
(en) Rik Van Looy – CycleBase 
(en) Rik Van Looy – TheSports.org
Domfront

Domfront er navnet på flere kommuner i Frankrike:

Domfront (Oise), i departementet Oise
Domfront (Orne), i departementet Orne
Domfront-en-Champagne, i departementet Sarthe